recursal/SuperWikiNEXT-32B huggingface dataset:
**Kematian klinikal** ialah istilah perubatan untuk pemberhentian peredaran darah dan pernafasan, dua kriteria yang diperlukan untuk mengekalkan kehidupan manusia dan banyak organisma lain. Ia berlaku apabila jantung berhenti berdegup dalam irama biasa, keadaan yang dipanggil serangan jantung. Istilah ini juga kadangkala digunakan dalam penyelidikan resusitasi.

Peredaran darah terhenti telah terbukti secara sejarah tidak dapat dipulihkan dalam kebanyakan kes. Sebelum penciptaan resusitasi kardiopulmonari (CPR), defibrilasi, suntikan epinefrin, dan rawatan lain pada abad ke-20, ketiadaan peredaran darah (dan fungsi penting yang berkaitan dengan peredaran darah) secara sejarah dianggap sebagai takrif rasmi kematian. Dengan kemunculan strategi ini, serangan jantung dipanggil *kematian klinikal* dan bukannya *kematian* semata-mata, untuk mencerminkan kemungkinan resusitasi selepas penahanan.

Pada permulaan kematian klinikal, kesedaran hilang dalam beberapa saat, dan pada anjing, aktiviti otak yang boleh diukur telah diukur untuk berhenti dalam masa 20 hingga 40 saat. Tercungap-cungap tidak teratur mungkin berlaku dalam tempoh masa awal ini, dan kadangkala disalah anggap oleh penyelamat sebagai tanda bahawa CPR tidak diperlukan. Semasa kematian klinikal, semua tisu dan organ dalam badan secara berterusan mengumpul sejenis kecederaan yang dipanggil kecederaan iskemia.

Rujukan
-------

1. ↑  Lind B, B; Snyder, J; Kampschulte, S; Safar, P (1975). "A review of total brain ischaemia models in dogs and original experiments on clamping the aorta". *Resuscitation*. Elsevier. **4** (1): 19–31. doi:10.1016/0300-9572(75)90061-1. PMID 1188189.
2. ↑  Eisenberg MS, MS (2006). "Incidence and significance of gasping or agonal respirations in cardiac arrest patients". *Current Opinion in Critical Care*. Elsevier. **12** (3): 189–92. doi:10.1097/01.ccx.0000224862.48087.66. PMID 16672777.
Dato' **Mohd Nakhaie Haji Ahmad** adalah seorang ahli politik UMNO yang pernah menjadi ahli dan Naib Presiden PAS. Beliau juga pernah mengasaskan pertubuhan ABIM pada 1975.

Kemudian beliau menyertai UMNO pada 1989 sebelum pilihan raya umum Malaysia 1990. Selepas itu dilantik menjadi Yang Dipertua Yayasan Dakwah Islamiah Malaysia (YADIM). Ketika Operasi Lalang 1987 beliau dikatakan berada di luar negara dan terlepas dari ditangkap.[*perlu rujukan*] Beliau pernah tewas dalam pertandingan merebut jawatan Timbalan Ketua UMNO bahagian Baling, Kedah.

Beliau juga Pengerusi Pertubuhan Kebajikan Islam Malaysia (Perkim). Beliau pernah dijemput oleh pihak RTM1 sebagai tetamu undangan. Tajuk popular beliau ialah 'Permasalahan Masyarakat Majmuk' secara Islam.

Politik PAS
-----------

Ustaz Nakhaei menjadi pemimpin utama dalam Parti Islam Se-Malaysia selain Fadzil Mohd Noor, Nik Abdul Aziz Nik Mat dan Abdul Hadi Awang. Muktamar PAS pada 1982 memutuskan penubuhan CCC iaitu 'sayap' PAS yang terdiri daripada orang Cina dan India. Penubuhan CCC ini menjadi punca kekalahan PAS ketika Pilihan raya umum Malaysia 1986.

Ustaz Nakhaei dilantik menjadi pengerusi lidah rasmi PAS iaitu Harakah di ibu pejabat Harakah di Jalan Pahang, Kuala Lumpur.

Adiknya tewas PRU-13 di Baling
------------------------------

Adiknya, bekas Pengarah Kor Agama Angkatan Tentera Malaysia (Kagat), Brigadier Jeneral, Datuk Najmi Ahmad bertanding di Parlimen Baling dalam Pilihan raya umum 2013 tapi tewas.Calon Barisan Nasional (BN), Datuk Abdul Azeez Abdul Rahim mendapat 43,504 (5,185) undi manakala Datuk Najmi Ahmad meraih 38,319 undi.

Saman terhadap Dr Asri
----------------------

Pada 22 Februari 2010, Ustaz Nakhaei memfailkan saman fitnah berjumlah RM1.5 juta terhadap bekas Mufti Perlis Dr Asri Zainul Abidin serta editor dan wartawan akhbar Sinar Harian. Mereka ialah Kumpulan Karangkraf Sdn Bhd, Akhbar Cabaran Sdn Bhd, Datuk Hussamuddin Yaacub, Sri Diah, Azmi Tarmizi, Lailatun Khalilah Nasir dan Siti Azila Alis. Karangkraf adalah pemilik akhbar Sinar Harian. Syarikat Akhbar Cabaran pula adalah pencetak akhbar Sinar Harian.

Peguam dari Tetuan Ibrahim & Fuaadah memfailkan saman itu di pejabat pendaftaran Mahkamah Tinggi Sivil Kuala Lumpur. Plaintif menuntut ganti rugi fitnah berjumlah RM1.5 juta daripada kesemua defendan, ganti rugi teladan, ganti rugi punitif, faedah pada kadar 8 peratus setahun ke atas ganti rugi am, teladan dan punitif dari tarikh pernyataan tuntutan difailkan sehingga ke tarikh penghakiman.

Fitnah itu berkaitan sidang media yang diberikan oleh Dr Asri pada 1 November 2009 dan disiarkan oleh Sinar Harian pada 2 dan 5 November 2009. Reputasi Nakhaei terjejas kerana seolah-olah Nakhaei menjadi dalang menentang perlantikan Dr Asri dilantik menjadi YDP YADIM dan berlaku penyelewengan dalam YADIM.

Rujukan
-------

1. ↑  Meja rundingan ditendang, debat pula dirancang Utusan Malaysia
2. ↑  P16 Baling, Kedah[*pautan mati kekal*]
3. ↑  PRU-13: Azeez Rahim mendahului Najmi di Baling
4. ↑  [ PRU-13: Nakhaie tetap undi BN walaupun adik jadi calon Pas
5. ↑  Bekas YDP Yadim Nakhaie Saman Bekas Mufti Perlis Dr Asri RM1.5 Juta Bernama
**Composites Technology Research Malaysia Sdn. Bhd.** merupakan syarikat pemegang pelaburan yang terlibat dalam penghasilan bahagian komponen komposit yang pertama di Malaysia. Syarikat ini mengutamakan tiga aspek iaitu aeroangkasa, komposit dan kejuruteraan.

Kini, syarikat ini mengendali tiga anak syarikatnya iaitu CTRM Aero Composites Sdn. Bhd. CTRM Aviation Sdn. Bhd. dan CTRM Excelnet Engineering Sdn. Bhd.

Sejarah
-------

Syarikat ini mula ditubuhkan pada November 1990 oleh Menteri Kewangan Malaysia, yang ingin mencapai hasrat kerajaan supaya Malaysia menjadi hab industri komposit dunia.

Pada tahun 2000, syarikat ini telah bekerjasama dalam memanfaatkan teknologi komposit daripada Airbus dan BAE System. Mulai saat itu, syarikat ini telah memulakan penghasilan komponen untuk pesawat penumpang Airbus A300 serta Airbus A320 dan tidak ketinggalan juga pesawat penumpang terbesar dunia, Airbus A380.

Fungsi anak syarikat
--------------------

CTRM Aero Composites Sdn. Bhd. terlibat dalam penghasilan komponen komposit. CTRM Aviation Sdn. Bhd. pula menyediakan perkhidmatan MRO manakala CTRM Excelnet Engineering sebagai pusat mereka bentuk.

Rujukan
-------

1. ↑  "Kerjasama dengan Airbus dan Bae System". Dicapai pada 2007-11-28.[*pautan mati kekal*]

Pautan luar
-----------

* (Inggeris) Laman web rasmi
* (Inggeris) www.airbus.com Malaysia bakal menjadi hab pengeluaran beberapa komponen pesawat Airbus A380.

|  |  |
| --- | --- |
| Ikon tunas | Rencana berkaitan syarikat dan perbadanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kupu-kupu *Heliconius* dari kawasan tropika Hemisfera Barat merupakan contoh utama kemimikan Müller.
**Kemimikan Müller** merupakan sejenis fenomena alam yang mana dua atau lebih spesies berbisa yang tidak semestinya bertalian sesama sendiri, tetapi berkongsi satu atau lebih pemangsa, saling memimik isyarat amaran satu sama lain. Ia dinamai sempena ahli alamiah Jerman, Fritz Müller, yang mula-mula sekali mengutarakan konsep ini pada tahun 1878.

  

Fenomena ini boleh difahami dengan membayangkan dua spesies berbisa yang tidak menyerupai satu sama lain dan juga merupakan mangsa kepada satu pemangsa yang sama. Adakalanya, individu-individu dari spesies pemangsa itu akan menemui salah satu mangsa yang berbisa itu, kemudian menghindarinya. Pemangsa yang mengelak hanya salah satu spesies itu tidak memberikan manfaat kepada spesies yang tidak bertembung dengan pemangsa itu. Oleh itu, boleh diperolehnya kelebihan evolusi dalam pendekatan beransur-ansur penampilan dua spesies mangsa itu. Ini adalah kerana pemangsa yang mengambil iktibar untuk mengelak mana-mana satu daripada sepasang spesies yang memperlihatkan kemimikan Müllerian, turut mengambil iktibar untuk mengelak kedua-duanya sekali.

  

Strategi ini sering dibandingkan dengan kemimikan Bates, yang mana satu spesies yang tidak berbahaya meniru penampilan satu lagi spesies yang berbahaya untuk mendapat kelebihan elakan pemangsa. Bagaimanapun, oleh sebab mimik bersama mungkin berbeza tahap perlindungannya, maka perbezaan antara kemimikan Müller dan Bates tidak mutlak, apatah lagi boleh dikatakan wujudnya spektrum antara kedua-dua bentuk. Selain itu, sesuatu spesies boleh menjadi mimik Bates bagi suatu pemangsa dan juga mimik Müller bagi satu lagi pemangsa. Biarpun kemimikan Bates dan Müller merupakan contoh kemimikan yang dikenali ramai, namun terdapat pelbagai jenis kemimikan lain, ada yang amat serupa pada dasarnya, dan ada yang jauh berbeza. Contohnya, kemimikan agresif yang mana pemangsa boleh menyamar sebagai makanan mangsanya untuk menarik perhatian mangsa dengan lebih mudah.

Kemimikan Müller tidak semestinya berbentuk kemimikan tampak, bahkan juga menggunakan deria-deria yang lain. Contohnya, kebanyakan ular berkongsi bunyi isyarat amaran yang sama, iaitu satu contoh kemimikan Müller pendengaran. Lebih daripada satu isyarat boleh dimimik sekaligus. Biarpun si model dan si mimik lazimnya bertalian rapat spesiesnya, namun juga terdapat kemimikan Müllerian sesama spesies yang bau-bau bacang.

Rujukan
-------

1. ↑  Meyer, A. (2006). "Repeating patterns of mimicry". *PLoS Biol*. **4** (10): e341. doi:10.1371/journal.pbio.0040341. PMC 1617347. PMID 17048984.
2. ↑  Müller, Fritz (1878). "Ueber die Vortheile der Mimicry bei Schmetterlingen". *Zoologischer Anzeiger*. **1**: 54–55.
3. ↑  Müller, F. (1879). "*Ituna* and *Thyridia*; a remarkable case of mimicry in butterflies. (R. Meldola translation)". *Proclamations of the Entomological Society of London*. **1879**: 20–29.
4. ↑  Brower, L. P.; Ryerson, W. N.; Coppinger, L. L.; Glazier, S. C. (1968). "Ecological chemistry and the palatability spectrum". *Science*. **161** (3848): 1349–51. doi:10.1126/science.161.3848.1349.
**Nadine Azzura** atau dikenal sebagai **DJ Nadine Azzura** (lahir di Semarang, Indonesia, 29 November 1995; umur 27 tahun) merupakan seorang disjoki & berkebangsaan Indonesia Berawal dari Miss Popular 2018 lalu , nama Nadine Azzura mulai dikenal oleh publik tidak hanya sebagai cewek seksi , namun juga smart.

Karier Nadine
-------------

Nadine Azzura adalah sosok wanita cantik yang mulai dikenal oleh publik ketika dirinya mengikuti salah satu program yang bernama Miss Popular 2018 : Next Top Model. Pada saat itu , ia berhasil menjuarai Miss Popular 2018 yang diikuti oleh 5 peserta lainnya yaitu Yoshie Selena , Nadya Septica, Fildza Zharfa, Uti Fatchur ,dan Andi Vieranni yang gak kalah cantik dan seksinya seperti Nadine. 

Seperti yang diketahui , untuk memenangkan Miss Popular 2018 : Next Top Model tidak hanya diperlukan penampilan luarnya saja yang menarik , melainkan sosok wanita tersebut juga harus memiliki pengetahuan yang baik dan juga pintar.

Setelah menjuarai Miss Popular 2018 , nama Nadine pun langsung menjadi incaran para fotografer yang ingin langsung mengabadikan pose cantik dan seksi dirinya. Mereka menganggap jika bentuh tubuh Nadine adalah bentuk tubuh yang sangat sempurna untuk menjadi model majalah dewasa. Tidak heran jika dirinya sering menampilkan pose pose yang terbilang berani di depan kamera untuk memuaskan mata para lelaki.

Nadine sendiri mengaku tidaklah mudah untuk mendapatkan bentuk tubuh yang dimilikinya. Dirinya mengaku harus selalu melakukan olahraga setiap harinya untuk menjaga bentuk tubuhnya yang indah. Olahrga yang dilakukan Nadine bukan olahraga atletik , melainkan gym dan juga berenang. Selain menyukai olahrga tersebut , ia menganggap dirinya akan terlihat lebih seksi ketika berkeringat dan juga memakai baju renang. Jadinya gak usah heran ya jika foto foto Nadine selalu menampilkan kondisinya yang sedang berkeringat.

Selain pekerjaannya sebagai top model , Nadine juga diketahui memiliki pekerjaan lain sebagai DJ. Berawal dari kesukaannya mengunjungi beberapa klub malam di Jakarta seperti Jenja dan Dragonfly , Nadine tampaknya mulai tertarik dengan alat musik DJ. Mulai dari situ , Nadine pun belajar dan akhirnya menjadi seorang DJ sejak tahun 2019 lalu.

Pekerjaannya sebagai DJ membuat Nadine sudah mengunjungi beberapa klub malam yang tersebar di Indonesia. Ia juga sempat terlihat mengisi beberapa event besar seperti Center Stage Lampung, Liquid Jogja, Public Bar & Lounge, Club House Pontianak, Q8 Bar & KTV, Angel Hall & Lounge Sintang.

Jika ditanya soal selera musik , Nadine pun mengaku menyukai Jungle, R&B dan Trance. Tak heran dirinya selalu mengidolakan Aly&Fila, Andrew Rayel, DJ Snake dan Mark Sixma sebagai kiblat selera musiknya.
Ketika dirinya ditanyai tentang kekasih , ia menjawab dirinya masih men jomblo hingga saat ini. Namun untuk kriteria cowok , wanita yang telah mengantongi gelar S2 Manajemen ini ingin mendapatkan seorang kekasih yang memiliki badan atletis , tinggi dan juga attitudenya yang baik.

Pranala luar
------------

* Nadine azzura di Twitter
* Nadine azzura di Instagram

Referensi
---------

1. ↑
2. ↑
3. ↑
4. ↑
5. ↑
6. ↑
7. ↑
**Koei Company, Limited** (株式会社コーエー *Kabushiki-gaisha* Kōē), sebelumnya dikenali sebagai 光栄 (Kōei)) (TYO: 9654  ) ialah sebuah penerbit dan pereka permainan video Jepun, ditubuhkan pada tahun 1978. Syarikat ini terkenal dengan permainan video simulasi zaman silamnya berdasarkan novel *Romance of the Three Kingdoms*, termasuklah permainan video simulasi berlatarkan kejadian-kejadian bersejarah.

Syarikat ini juga telah mendapat kejayaan langsung dalam siri-siri yang mempunyai elemen-elemen bersejarah, antaranya adalah *Dynasty Warriors* (真・三國無双 (Shin-Sangoku Musō)) dan *Samurai Warriors* (戦国無双 (Sengoku Musō)), siri Musō (無双). Koei juga memiliki sebuah divisyen yang dikenali sebagai Ruby Party, yang menumpukan kepada permainan video genre dating sim.

Lihat juga
----------

* Omega Force
* Koei Warriors

Pautan luar
-----------

* Laman web Koei Co. Ltd. (Jepun)
* Laman web Koei Co. Ltd. (Korea)
* Laman web Koei Co. Ltd. (Taiwan)
* Laman web Koei Co. (United States)
* Laman web Koei Ltd. (Eropah)
* Laman web Koei Ltd. (Perancis)
* Laman web Koei Canada, Inc.
* Laman web Koei Gamecity (China) Entertainment
* Laman web Koei Gamecity (Jepun) Entertainment
* Laman web Koei Gamecity (Korea) Entertainment
* Laman web Koei Gamecity (Taiwan) Entertainment



  


|  |  |
| --- | --- |
| Ikon tunas | Rencana berkaitan syarikat permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Wilayah-wilayah pentadbiran tempatan di Romania
Di Romania, sebuah **komun** (*comună* dalam bahasa Romania) ialah peringkat pentadbiran yang paling rendah. Terdapat 2686 komun di Romania. Komun merupakan pembahagian desa buat *County* (Wilayah) Romania (kawasan urban seperti bandar dan bandar raya diberi status bandar raya atau perbandaran).

Tidak ada pengehadan terhadap bilangan penduduk sesebuah komun, walaupun apabila sesebuah komun itu menjadi lebih urban dan penduduknya melebihi 10,000 orang, ia lazimnya diberi taraf bandar (dan mahupun bandar memiliki taraf pentadbiran sekunder sama seperti komun, bandar memiliki lebih kuasa kerajaan tempatan). Sesetengah kawasan urban atau separa urban yang memiliki penduduk kurang daripada 10,000 orang penduduk juga pernah diberi taraf bandar.

Setiap komun ditadbir seorang datuk bandar (*primar* dalam bahasa Romania). Sesebuah komun itu terdiri daripada beberapa kampung yang tidak mempunyai fungsi pentadbiran. Seperti bandar, komun setara dengan pembahagian LAU-2 Kesatuan Eropah.
***Calvin and Hobbes*** ialah siri komik edaran sindiket yang ditulis dan dilukis oleh Bill Watterson yang mengisahkan gelagat lucu Calvin, seorang kanak-kanak lelaki berusia enam tahun yang asyik berkhayal dan mengembara, dan Hobbes, anak patung harimau yang bertenaga dan sinis. Watak Calvin dan Hobbes dinamakan sempena John Calvin, seorang ahli teologi Reformasi Perancis abad ke-16, dan Thomas Hobbes, seorang ahli falsafah politik Inggeris abad ke-17. Siri komik ini diedarkan secara sindiket setiap hari mulai 18 November 1985 hingga 31 Disember 1995. Ketika mencapai kemuncak popularitinya, *Calvin and Hobbes* disiarkan dalam lebih 2,400 judul akhbar di seluruh dunia. 17 jilid buku himpunan *Calvin and Hobbes* telah dijual lebih 30 juta salinan sehingga terbitnya *The Complete Calvin and Hobbes*.

Berlatarkan sebuah kawasan subbandar di Amerika Syarikat, komik ini mengetengahkan pengembaraan khayalan Calvin dan persahabatannya dengan Hobbes, pandangan uniknya mengenai berbagai-bagai isu politik dan budaya serta hubungannya dengan orang-orang lain, khususnya ibu bapanya sendiri. Juga berulang-ulangnya motif keduaan perwatakan Hobbes, iaitu dipandang oleh Calvin sebagai seekor harimau hidup yang bersifat kemanusiaan, padahal orang lain melihatnya sekadar anak patung. Biarpun tidak menyebut siapa-siapa tokoh politik atau mana-mana perisitwa semasa tertentu terang-terangan, namun komik ini menyentuh isu-isu meluas seperti environmentalisme, pendidikan awam, dan kepincangan tinjauan pendalat.

Rujukan
-------

1. ↑  "Calvin and Hobbes Trivia". Diarkibkan daripada yang asal pada 2015-11-03. Dicapai pada 2007-05-12.
2. ↑  "The Complete Calvin and Hobbes". *Andrews McMeel Press Release*. Andrews & McMeel. Diarkibkan daripada yang asal pada 2005-10-26. Dicapai pada 2009-05-02.
3. ↑  David Astor (November 4, 1989). "Watterson and Walker Differ On Comics: "Calvin and Hobbes" creator criticizes today's cartooning while "Beetle Bailey"/"Hi and Lois" creator defends it at meeting". Editor and Publisher. m/s. 78.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Calvin and Hobbes*** |

|  |  |
| --- | --- |
|  | Wikimedia Commons mempunyai media berkaitan: ***Calvin and Hobbes***. |

* CalvinAndHobbes.com: The Official *Calvin and Hobbes* site di GoComics
* Official *Calvin and Hobbes* Publicity site Diarkibkan 2005-06-22 di Wayback Machine di Andrews McMeel Publishing, LLC
Tarian singa China Selatan menyerupai raksasa Nian
Untuk kegunaan lain, sila lihat Pemberontakan Nien.
Dalam mitos Cina, raksasa **Nian** (Cina Tradisional: 年獸code: zh is deprecated , Cina Ringkas: 年兽code: zh is deprecated , pinyin: nián shòu) ialah seekor makhluk yang muncul pada musim bunga. Perkataan bahasa Cina bagi *tahun* berdasarkan ketibaan makhluk ini. Satu ungkapan untuk menyambut Tahun Baru Cina, *guo nian* (Cina Tradisional: 過年code: zh is deprecated , Cina Ringkas: 过年code: zh is deprecated , pinyin: guò nián) bererti *perempuhan raksasa Nian*. Adalah dipercayai bahawa raksasa Nian tinggal di dasar laut dan tiba di daratan untuk menyerang manusia pada masa yang sama setiap tahun. Tradisi Cina berhias serba merah, membakar mercun, dan tarian singa yang diiringi gendang dan gong kuat bertujuan mengusir makhluk ini.

Raksasa Nian
------------

Raksasa Nian selalu tiba di China lalu memakan sesiapa yang dijumpainya, namun dalam sesetengah kisah, seorang dewa dikatakan memperguna kuasa-kuasa raksasa Nian (memakan ular berbisa dan membunuh haiwan buas seperti harimau dan singa) sebelum menjinakkan raksasa itu (dengan menunjukkan pakaian merahnya untuk menakutkan raksasa Nian yang takut akan warna merah). Semenjak itu, orang ramai memasang kuplet merah untuk menghindari kembalinya raksasa Nian.

Ketika Tahun Baru Cina, terdapat dua jenis tarian singa. Singa utara Rui Shi (Cina Tradisional: 瑞獅code: zh is deprecated , Cina Ringkas: 瑞狮code: zh is deprecated , pinyin: ruì shī) berambut panjang, bertelinga terkulai dan berkepala bulat tanpa tanduk. Namanya diterjemah sebagai singa, tetapi semestinya bukan sejenis dengan singa di Afrika. Singa utara ini berasaskan rupa singa penjaga agung. Singa selatan pula, terutamanya yang Kantonis, bertanduk satu pada dahinya. Singa Kantonis ini berasaskan rupa Nian, tetapi tidak sama dengan singa utara. Sesetengah legenda menceritakan bahawa tarian singa Kantonis ialah lakonan semula kisah Bu Dai menjinakkan raksasa Nian.

Pautan luar
-----------

* Lion Directory Worldwide Directory for Lion & Dragon Dancing
* MyLion - The International Lion Dance Community
* A Singapore webpage describing differences between the northern and southern lion dance (with pictures)
* A Taiwanese version of Nian
**Calvinisme** adalah satu sistem teologi dan satu aliran Kristian yang menekan pematuhan kepada undang-udang Tuhan ke atas semua manusia dan makhluk lainnya.

Mazhab gereja berdasarkan ajaran dan pemikiran Jean Calvin yang berkecenderungan terhadap gerakan Protestan. Ia juga dipanggil Merubah Tradisi lama, Merubah Kepercayaan atau Merubah Teologi Kristian selama ini yang dianggap menyimpang daripada kebenaran.
Mazhab beliau mempunyai larangan-larangan yang amat ketat, seperti melarang menyanyi di khalayak ramai, dan juga pengasingan di antara lelaki dan perempuan.

Calvinisme dikembangkan pada abad ke-17 oleh ahli teologi dan paderi seperti Martin Bucer, Heinrich Bullinger, Peter Martyr Vermigli, dan Huldrych Zwingli dan mempengaruhi ahli reformasi Bahasa Inggeris seperti Thomas Cranmer dan John Jewel. Fokus aliran ini ialah doktrin takdir.

Sejarah
-------

Jean Calvin mengembangkan aliran ini sejak berumur 25 tahun lagi ketika menulis karya pertama 'Institutes of the Christian Religion' pada 1534 (dicetak 1536). Dia telah melakukan banyak kerja-kerja tafsiran dan kajian semula terhadap Bible yang selama ini terhad kepada golongan paderi semata-mata.

Calvinisme berkembang serentak dengan perkembangan Protestan di Perancis dan lain-lain tempat yang inginkan reformasi dalam berugama terutama Gereja Katolik Rom.

Jean Calvin dilahirkan di Perancis dan dibuang negeri ke Geneva, Switzerland. Dia menjadi penganut Protestan yang dipimpin oleh Martin Luther. Dia turut menandatangani Pengakuan Augsburg (Augsburg Confession) pada 1540.

Aliran Calvin cepat berkembang di Eropah terutama Scotland pimpinan John Knox, di Jerman, Perancis, Hungary, Transylvania dan Poland. Calvinisme turut popular di bahagian Skandinavia, terutama Sweden.

Doktrin
-------

Teologi Calvinis kadang-kadang dikenal pasti dengan lima mata Calvinisme, atau disebut juga doktrin rahmat, yang merupakan sebuah respons mata demi mata terhadap lima mata dari Remonstrans Arminian (lihat Sejarah perdebatan Calvinis-Arminian) dan yang berfungsi sebagai sebuah ringkasan daripada keputusan yang dihasilkan oleh Sinode Dort tahun 1619. Calvin sendiri tidak pernah digunakan seperti model dan tidak pernah diperangi secara langsung oleh Arminianisme.

Kelima mata itu berfungsi sebagai ringkasan perbezaan antara Calvinisme dan Arminianisme, tetapi bukan sebagai ringkasan lengkap dari tulisan Calvin atau teologi gereja-gereja Reformed pada umumnya. Dalam bahasa Inggeris, kadang-kadang dikenali dengan singkatan TULIP:

* ***T** otal depravity*  (Kerosakan total)
* ***U** nconditional election*  (Pemilihan tanpa syarat)
* ***L** imited atonement*  (Penebusan terhad)
* ***I** rresistible grace*  (Anugerah yang tidak dapat ditolak)
* ***P** erseverance of the saints*  (Kekekalan orang kudus)

Walaupun ini urutannya berbeza daripada Kanon dari Dort. Inti dari penegasan kanun ini adalah bahawa Allah mampu menyelamatkan setiap orang yang kepadanya telah diberikan rahmat dan bahawa apa yang dilakukan-Nya tidak dapat digagalkan oleh kefasikan atau ketidakmampuan manusia.
**C#** (disebut "C Sharp") ialah sebuah bahasa pengaturcaraan berorientasi objek yang dicipta oleh Microsoft sebagai satu daripada inisiatif .NET mereka. C# kemudiannya diselaraskan sebagai piawai antarabangsa oleh ECMA dan ISO.

Matlamat Rekabentuk Bahasa
--------------------------

ECMA talah menyenaraikan matlamat rekabentuk bahasa pengaturcaraan C#

C# akan menjadi bahasa pengaturcaraan yang **mudah, moden, efesien**, **berorientasikan objek.**

Bahasa C# dikatakan **mudah** kerana dalam bahasa C#, sifat-sifat yang komplek yang terdapat dalam bahasa pengaturcaraan lain sebgai contohnya Java dan C++ telah dihilangkan. Antaranya ialah *macro*, *templates*, *multiple inheritance* dan *virtual base classes*.

Contoh Hello Dunia
------------------

Berikut merupakan contoh program Hello Dunia

fail hello.cs:

```
public class ContohClass
{
    public static void Main()
    {
        System.Console.WriteLine("Hello, dunia!");
    }
}

```

Setelah di kompilasi dan dilaksanakan. Paparan **Hello, dunia!** akan dipaparkan pada konsol.
Setiap baris mempunyai tujuan spesifik. seperti berikut

```
public class ContohClass

```

Ini merupakan definasi kelas, ia merupakan **public** (awam), ini bermakna objek dalam projek lain pun boleh mencapai kelas ini.

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
|  |
| --- |
| **Buku / Novel** |
| Kulit buku Koleksi Pilihan Dunia Melayu. |
| Koleksi Pilihan Dunia Melayu |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN 967-9935-23-X |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Melayu |
| **Tahun Keluaran** | 2004 |
| **Bilangan Muka Surat** |  |
| **Harga** | $65.00 Kulit tebal (2004) |

Buku **Koleksi Pilihan Dunia Melayu** merupakan sebuah buku dalam bahasa Melayu yang diterbitkan pada tahun 2004. Ia memiliki nombor ISBN 967-9935-23-X dan berharga RM$65.00 Kulit tebal. 
  
  
Buku Koleksi Pilihan Dunia Melayu ini diterbitkan oleh Jabatan Muzium Negara.

Ringkasan
---------

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

*

Pautan luar
-----------

* Koleksi Pilihan Dunia Melayu
**Kesepiawaian** (bahasa Inggeris: *fungibility*code: en is deprecated ) ialah sifat boleh tukar sesebuah barang atau komoditi (termasuk logam berharga, minyak mentah manis, saham syarikat, bon, mata wang dan sebagainya) kerana berkongsi piawai sama ―yakni "**sepiawai**" (*fungible*)― secara unit individu di mana setiap bahagiannya tidak dapat dibezakan dari sebahagian yang lain. Sebagai contoh: ketulan emas atau perak tulen mempunyai nilai sama dengan bilangan bahan sama yang muncul dalam apa jua rupa baik dalam bentuk kepingan wang, jongkong atau barang kemas; begitu juga dengan nilai mata wang di mana sekeping bernilai $100 boleh ditukar kecil dengan 2 keping $50, 10 keping $10 dan sebagainya selagi ia dalam mata wang yang sama.

Rujukan
-------

1. ↑  *Istilah perdagangan, perusahaan dan ilmu akaun, Inggeris-Melayu-Inggeris*. Dewan Bahasa dan Pustaka Malaysia. 1973. m/s. 94.
2. ↑  Merriam-Webster. "Fungible (adjective)". *Merriam-Webster Online Dictionary and Thesaurus*. Merriam-Webster, Incorporated. Dicapai pada 22 August 2014.
3. ↑  "What is fungible? Definition and examples". *Market Business News*. Dicapai pada 2 April 2021.
4. ↑  Milton, Adam (15 February 2017). "Fungible, Trading Term Definition". *The Balance*. Dicapai pada 15 November 2015.
**Burung Kedidi Pasir** ialah salah satu daripada haiwan yang boleh di dapati di Malaysia. Nama sainsnya *Actitis hypoleucos*.

Ciri-ciri
---------

Burung Kedidi Pasir adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata),
kelas : burung. Burung Kedidi Pasir adalah haiwan berdarah panas, mempunyai sayap dan tubuh
yang diselubungi bulu pelepah. Paruh Burung Kedidi Pasir tidak bergigi.

Makanan
-------

Pembiakan
---------

Burung Kedidi Pasir membiak dengan bertelur. Telur Burung Kedidi Pasir bercengkerang keras.

* Actitis hypoleucos
* Common SandpiperCommon Sandpiper
* Non-breeding adult or juvenileNon-breeding adult or juvenile
*

Habitat
-------

Pautan luar
-----------

* Ageing and sexing (PDF) by Javier Blasco-Zumeta Diarkibkan 2013-11-12 di Wayback Machine
* Gambar di Google

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  Adakah goyangan ekor berlaku pada setiap masa? - kajian ke atas burung kedidi pasir (Actitis hypoleucos).
*Saratoga chips*
**Kerepek kentang** merupakan kepingan kentang yang digoreng atau dibakar sehingga garing. Ia biasa dimakan sebagai pembuka selera atau snek.

Asal kerepek kentang
--------------------

Secara tradisional, kerepek kentang dipercayai dicipta dengan tidak sengaja oleh George Crum, yang merupakan seorang tukang masak di sebuah restoran rumah persinggahan di Saratoga Springs, New York, A.S. Restoran tersebut sangat popular dengan jejari kentang goreng. Suatu hari, terdapat aduan daripada pelanggan yang mengatakan jejari kentang itu terlalu tebal. Lalu, Crum menipiskan kentang tersebut tetapi pelanggan masih tidak puas hati. Oleh itu, Crum telah memotong kentang itu dengan paling nipis seperti kerepek dan menggorengnya. Crum meletakkan garpu untuk menyakitkan hati pelanggannya. Sesuatu luar dugaan telah berlaku. Pelanggan Crum amat menyukainya.

Kerepek kentang goreng Crum diberi nama "Saragota Chips". Kerepek ini telah dibungkuskan dan dijual di New York. Kerepek kentang ini mendapat permintaan tinggi di pasaran. Selepas itu, Crum telah membuka restorannya sendiri dan menu utamanya ialah kerepek kentang goreng.

Penjelasan lain asal-usul kerepek kentang ialah daripada resipi *Shilling Cookery for the People* oleh Alexis Soyer (1845) atau *The Virginia House-Wife* oleh Mary Randolph (1824) selain dua lagi buku masak sezaman.

Rujukan
-------

1. ↑  "How potato chip is made - used, processing, product, machine, Raw Materials, The Manufacturing Process, Quality Control, Byproducts/Waste, The Future". Madehow.com. 1915-01-06. Dicapai pada 2011-08-03.
2. ↑  "Civil War Recipes and Food History - The Potato During the Civil War". Civilwarinteractive.com. Dicapai pada 2013-05-11.
3. ↑  The Story Behind the Dish: Classic American Foods By Mark McWilliams; 2012; m/s. 186
**Ops pekerja asing** ialah satu operasi yang dilancarkan oleh Kementerian Dalam Negeri Malaysia mulai 23 Mac 2010. Pemeriksaan bersepadu akan dijalankan oleh Jabatan Tenaga Kerja (JTK), Polis Diraja Malaysia (PDRM), Jabatan Imigresen Malaysia dan pihak berkuasa tempatan (PBT).

Beberapa langkah telah dikenalpasti dalam Mesyuarat Agenda Pengurusan Warga Asing Merangkumi Isu Pemerdagangan Orang di Parlimen pada 17 Mac 2010. Selain agensi terlibat, turut hadir ialah Menteri Sumber Manusia, Datuk Dr. S. Subramaniam.

Statistik pekerja asing di Malaysia
-----------------------------------

Rekod rasmi KDN mendapati terdapat seramai 1.8 juta orang dan mereka bekerja dalam beberapa sektor antaranya pembinaan, perladangan, pembuatan dan restoran.

Kajian mendapati beberapa sektor akan lumpuh jika khidmat pekerja asing ditamatkan. Sektor yang amat bergantung kepada pekerja asing sedang dikenalpasti.

Seramai 26.1 juta rakyat asing datang ke Malaysia dan ini termasuklah pelancong, pelajar dan pekerja asing. 23.7 juta adalah pelancong manakala selebihnya adalah di kalangan diplomat, pelajar dan pekerja asing. 
Pada 2008, RM12.2 bilion wang keluar dari Malaysia oleh pekerja asing di Malaysia

Matlamat
--------

Menteri Dalam Negeri Datuk Seri Hishammuddin Hussein menyatakan tujuannya ialah memastikan majikan menjaga kebajikan pekerja asing antaranya dari aspek pembayaran gaji, tempat tinggal, kesihatan dan persekitaran tempat kerja. Selain itu mengesan aktiviti pemerdagangan orang dan penyeludupan manusia.

Semua majikan hendaklah sentiasa mematuhi standard-standard perburuhan dan langkah-langkah perlindungan yang ditetapkan di bawah dasar serta undang-undang buruh negara.

Langkah pentadbiran
-------------------

1. Makmal Pengurusan Warga Asing dimulakan pada 23 Mac - 23 April melibatkan 14 kementerian, 11 jabatan dan agensi.33 organisasi dan pertubuhan diundang untuk menyertai makmal ini sebagai syndication partner. Ia akan membincangkan isu, mencari strategi penambahbaikan serta memperhalusi tanggungjawab masing-masing secara lebih sistematik, tersusun dan berkesan.

Rujukan
-------

1. ↑  Ops mengejut pekerja asing bermula Utusan Malaysia
**Kesempatan Dalam Kesempitan** adalah sebuah filem drama komedi Indonesia yang dihasilkan pada tahun 1985 di bawah arahan Arizal dan turut dibintangi oleh Warkop DKI, Nena Rosier, serta Lydia Kandou.

Sinopsis
--------

Dono yang bekerja di agen rokok sementara Kasino yang bekerja di bengkel, mencdangkan supaya Indro diterima di rumah Tina (Lydia Kandou) dan Santi (Lia Waroka). Timbul kelucuan. Indro dilawati kedatangan kekasih dan ayah kekasihnya menyebabkan Indro kelam kabut mengatur supaya Tina dan Santi yang tinggal serumah, tidak dicurigai. Ibu Santi yang fanatik juga turut berkunjung. Kelucuan lain muncul ketika Kasino mengantar kekasih Dono dan keretanya berlanggar, Kasino berpura-pura hilang ingatan. Keretanya berhasil dijual, tapi ini ini jadi masalah karena si pembeli meminta wang dikembalikan.

Rujukan
-------

1. ↑  Kesempatan Dalam Kesempitan[*pautan mati kekal*], diakses pada 12 September 2009

Pautan luar
-----------

* (Indonesia) Resensi[*pautan mati kekal*]

Templat:Film-indo-stub
Empire Rom mentakrifkan **oppidum** (jamak: oppida) sebagai Latin bagi penempatan utama dalam sebarang daerah pentadbiran.

Julius Caesar mengambarkan penempatan zaman Besi yang lebih besar yang dijumpainya di Gaul sebagai *oppida* dan istilah tersebut digunakan sekarang bagi menggambarkan bandar besar sebelum era Rom yang wujud merata-rata tempat di Eropah Tengah dan Barat. Kebanyakan oppida berkembang dari kota bukit walaupun bukan kesemuanya mempunyai fungsi pertahanan penting. Oppida dikelilingi oleh tembok tanah dikenali sebagai oppida tertutup.

Pembangunan oppida merupakan mercu tanda bagi kemajuan kontinent kerana ia merupakan penempatan besar pertama di utara laut Mediterranean yang boleh dianggap bandar sebenar. Caesar menegaskan bahawa setiap puak Gaul boleh mempunyai beberapa oppida tetapi ia tidak sama penting, kemungkinannya menggambarkan satu bentuk hierarki.

Di daerah yang ditakluk, orang-orang Rom menggunakan infrastruktur oppida untuk mentakbir empire dan kebanyakannya bertukar menjadi bandar Rom sepenuhnya. Ini seringkali termasuk pertukaran lokasi dari puncak bukit ke dataran.

Contoh oppida:

* Bibracte (Mont Beuvray), Perancis
* Manching, Jerman
* Stradonice, Bohemia
* Basel-Münsterhügel, Switzerland
* Traprain Law, Scotland

Bacaan lanjut
-------------

* John Collis, Oppida, earliest towns north of the Alps (Sheffield 1984).
**Dr Muhammad Osman Abdul Hamid** merupakan doktor berasal dari Myanmar dan bekerja di Hospital Pusrawi, Kuala Lumpur sejak Januari 2008 .Dia mempunyai pengalaman 20 tahun sebagai doktor. Wan Mahmood Wan Yaacob selaku pengurus besar Pusrawi menyatakan Dr Muhammad Osman hanyalah pengamal perubatan, bukan seorang pakar perubatan.

Laporan kes liwat Anwar Ibrahim
-------------------------------

Beliau telah memeriksa Saiful Bukhari Azlan dan mempertahankan hasil pemeriksaannya yang tidak menemui sebarang bukti yang menunjukkan Mohd Saiful telah diliwat. Pemeriksaan pada jam 2.14 petang itu memutuskan zero active bleeding", "zero ulcer or pus", "zero tear and scar" dala lubang dubur Saiful. Laporan perubatan itu bocor dan telah disebarkan melalui internet. 

Pada 5 September 2008, Pengarah Jabatan Siasatan Jenayah Datuk Bakri Zinin menyatakan pihak polis menyiasat secara profesional terhadap Dr Muhammad Osman. Tiada tekanan terhadap beliau.

10,000 risalah dan laporan perubatan disebarkan di sekitar masjid di Hulu Kelang pada Jumaat, 12 Mac 2010. Akibatnya , Muhammad Hafiz Bidin dan Arie Yudistira Ishaq Arifin Fadli ditahan polis di Masjid Al-Ridwan Ulu Klang .

Rujukan
-------

1. ↑  Polis sangkal tekan doktor Pusrawi
2. ↑  Risalah 'Saiful tak diliwat', ahli PKR ditahan
Latar Belakang
--------------

**Profesor Datuk Dr. Mohd Noh Dalimin**(lahir pada 18 Mac 1952),MSc PhD ( Lond ), DIC (Imperial College London) , DSDK , PGDK , ASDK , adalah Profesor Fizik (Tenaga dan Bahan) dan merupakan Naib Canselor Universiti Tun Hussein Onn Malaysia yang ke-2. Beliau dilantik sebagai Naib Canselor UTHM dari tahun 2008 hingga 2017 menggantikan Prof. Dato' Dr. Hj Ismail bin Haji Bakar. Sebelum itu , beliau merupakan Naib Canselor Universiti Malaysia Sabah ( UMS) di antara tahun 2005 dan 2008, dan seorang Timbalan Naib Canselor antara tahun 1998 dan 2005, di universiti yang sama. Mohd Noh telah berkahwin dengan Prof Datin Dr Maryati Mohamed, entomologi , dan mereka mempunyai tujuh orang anak.

Kerjaya
-------

Mohd Noh memulakan kerjaya sebagai pensyarah dalam Fizik di Universiti Kebangsaan Malaysia pada tahun 1981 selepas menamatkan pengajian di Kolej Imperial, London. Pada tahun 1992 , beliau telah dilantik sebagai Timbalan Dekan , Fakulti Sains dan Sumber Asli di universiti yang sama, sebelum menyertai sebagai Yayasan Dekan dan Profesor Fizik , Pusat Pengajian Sains dan Teknologi, Universiti Malaysia Sabah, pada tahun 1995.

Pendidikan
----------

Mohd Noh mendapat pendidikan awal di kampungnya , Batu Pahat , pendidikan Rendah Pintas Raya Sekolah rendah , dan Limpoon Sekolah Rendah Inggeris, dan pendidikan menengah di Sekolah Inggeris Sultan Sulaiman dan Sekolah Menengah Batu Pahat. Beliau adalah graduan dalam bidang Fizik dari Universiti Gadjah Mada , Ijazah Sarjana Sains dalam Fizik Keadaan Pepejal dari Bedford College, University of London , dan mempunyai PhD dalam eksperimen Fizik Keadaan Pepejal , dari Imperial College London.

Sumbangan
---------

Ketika masih belajar , Mohd Noh sangat aktif dalam gerakan pelajar. Beliau merupakan Presiden PKPMI - Persatuan Kebangsaan Pelajar Malaysia di Indonesia , antara tahun 1974 hingga tahun 1975, dan juga sebagai Presiden KMUK - Kesatuan Pelajar Melayu di United Kingdom, antara tahun 1977 hingga 1979. Beliau juga aktif dalam pelbagai organisasi selepas beliau kembali ke Malaysia pada tahun 1981 , termasuk sebagai Presiden Ibu Bapa Guru Persatuan beberapa buah sekolah, gerakan Koperasi , persatuan komuniti dan beberapa organisasi di Malaysia dan di luar negara.
Mohd Noh adalah pengerusi bagi Seksyen Malaysia ISES (Antarabangsa Solar Tenaga Society) PBB diiktiraf NGO. Beliau juga adalah Pengerusi Lembaga Peperiksaan Malaysia ( Majlis Peperiksaan Malaysia) dan juga Pengerusi Kebangsaan Rangkaian Universiti-Universiti Teknikal Malaysia (MTUN).

Penyelidikan
------------

Penyelidikan yang diminati adalah dalam fizik eksperimen keadaan pepejal dan bahan-bahan , tenaga dan alam sekitar sains boleh diperbaharui solar , dan penglibatan komuniti.
**Mohd. Nor Awang** merupakan Naib Ketua UMNO Bahagian Seremban, Seremban, Negeri Sembilan, Malaysia.

Tuduhan rasuah 1
----------------

Pada 1 Ogos 2008 jam 12.00 tengah hari Mohd Nor Awang dituduh memberi sogokan RM200 di dalam kereta plat NBK 16 di di belakang Restoran Negeri, Taman Catleya, Senawang kepada Rezwat Shahril Zainal Ariffin ,Ketua Cawangan UMNO Taman Zaiton Indah, Sikamat, Seremban , Negeri Sembilan. Tujuan sogokan agar Rezwat mencalonkannya untuk Ketua Bahagian UMNO Seremban 2008-2011 dalam Mesyuarat Agung UMNO Cawangan Taman Zaiton Indah pada 3 Ogos 2008.

Tuduhan rasuah 2
----------------

Pada 2 Ogos 2008 beliau dituduh memberi wang sogokan RM500.00 dalam kereta NBK 16 , kepada Rezwat agar mengundinya dalam pencalonan Ketua UMNO Seremban. Beliau ditahan oleh BPR di tempat letak kereta pusat beli-belah Centre Point , Jalan Siamang Gagap, Seremban, Negeri Sembilan. Ibu Pejabat BPR Negeri Sembilan di Seremban telah mencatat segala butiran kejadian itu daripada beliau.

Ini merupakan kes pertama politik wang membabitkan pemilihan UMNO penggal 2008-2011. Mohd. Nor mendapat 13 pencalonan manakala Datuk Ishak Ismail mendapat 9 pencalonan selepas 22 daripada 67 cawangan mengadakan mesyuarat masing-masing. Ishak Ismail ialah Ketua Bahagian UMNO Seremban.

Siasatan BPR
------------

Jika terdapat bukti kukuh beliau akan didakwa bawah Seksyen 10 (a) Akta Pencegahan Rasuah 1997 .Jika sabit kesalahan boleh dihukum penjara minimum 14 hari dan maksimum 20 tahun selain denda lima kali nilai suapan atau RM10,000 atau mana yang lebih tinggi.

Hakim Allaudeen Ismail membebaskan beliau dibebaskan dengan jaminan RM3500.00 dengan seorang penjamin. Pendakwaan kes oleh Timbalan Pendakwa Raya, Mohd Asnawi Abu Hanifah manakala Mohd. Nor diwakili peguam Abdul Halim Lokman. Pendakwaan dikendalikan oleh Timbalan Pendakwa Raya, Mohd Asnawi Abu Hanifah manakala Mohd. Nor diwakili peguam Abdul Halim Lokman Naib Ketua UMNO Seremban hadapi dua tuduhan rasuah.

Bebas tuduhan rasuah
--------------------

Pada 26 Ogos 2009, Mohd Nor Awang dibebaskan oleh Hakim Zamri Bakar di Mahkamah Sesyen Seremban daripada dua tuduhan memberi rasuah untuk tujuan politik. Pendakwa gagal memnbuktikan kes prima facie terhadap kedua-dua tuduhan itu, masing-masingnya membabitkan wang tunai RM200 dan RM500.Beliau dipertahankan oleh barisan peguam bela terdiri daripada Raftfizi Zainal Abidin, S. Parameswaran dan G. Jayaprakash.

Rujukan
-------

1. ↑  Mohd. Nor bebas jaminan RM3,000
2. ↑  Naib ketua Umno Seremban bebas tuduhan rasuah
**Muzium Nelayan Tanjung Balau** dibina di Tanjung Balau, Kota Tinggi, Johor, Malaysia oleh Lembaga Kemajuan Johor Tenggara (Kejora). Muzium ini menyimpan dan mempamerkan pelbagai khazanah para nelayan tradisional negeri Johor seperti sampan, jaring, pancing, bubu dan lain-lain. Kompleks muzium ini mempunyai 4 galeri tambahan lain iaitu Galeri Geologi, Galeri Keselamatan Laut, Galeri Kapal Karam Desaru dan Galeri Pameran Khas.

Sejarah
-------

Pembinaan muzium ini bermula pada 20 Ogos 1990 dan disiapkan pada 8 Julai 1992 dengan jumlah kos MYR1.48 juta.

Pameran
-------

Muzium ini turut membincangkan mengenai kaedah dan kemahiran nelayan dahulu serta pengetahuan yang mereka perlukan untuk belayar. Antaranya adalah pengetahuan dalam melihat bintang serta maksud yang dibawa oleh keadaan bintang tersebut. Selain itu, ia turut menerangkan mengenai amalan-amalan para nelayan dahulu kala sebelum mereka turun ke laut.

Waktu beroperasi
----------------

Muzium ini dibuka setiap hari dari 9:00 a.m. hingga 6:00 p.m. kecuali pada Hari Raya Aidilfitri dan Aidiladha. Tiket masuk adalah berharga Rm 2.00 dewasa dan Rm 1.00 bagi kanak- kanak. Muzium Nelayan Tanjung Balau menerima tempahan mengadakan aktiviti berkumpulan seperti Explorace dan pelbagai aktiviti menarik yang lain. Muzium ini dikawalselia oleh seorang Penolong Kurator iaitu Encik Muhammed Iqbal bin Rosli bersama 4 anggota tetap muzium iaitu 2 pembantu muzium, seorang pembantu am pejabat dan seorang pekerja awam.

Pautan luar
-----------

* Facebook Muzium Nelayan Tanjung Balau
* Muzium Nelayan Tanjung Balau[*pautan mati kekal*]
* Muzium Nelayan Tanjung Balau

1. ↑  Mohd. Arsad, Maznah (23 February 2010). "Muzium paparkan kehidupan nelayan" (dalam bahasa Malay). Utusan Online. Diarkibkan daripada yang asal pada 2016-10-21. Dicapai pada 20 October 2016.CS1 maint: unrecognized language (link)
**Muzium Perhutanan Negeri Kedah** terletak di bawah pentadbiran Jabatan Perhutanan Kedah. Ia terletak di bawah kuasa kerajaan negeri yang mengawal hasil hutan. 

Muzium Perhutanan Negeri Kedah terletak di pintu masuk Hutan Lipur Sungai Teroi Gunung Jerai, yang terletak di kawasan Gunung Jerai yang merupakan puncak tertinggi di Negeri Kedah. 

Muzium Perhutanan Negeri Kedah ini mempamerkan pelbagai khazanah dan maklumat perhutanan. Pengunjung turut dapat melihat pelbagai tumbuhan di Hutan Lipur Sungai Teroi termasuk tumbuhan perubatan tradisional seperti cina maki, kelat (*Syzygium* spp.), gelam, tongkat ali, kacip fatimah, mata pelanduk dan sebagainya. Terdapat juga beberapa tumbuhan yang jarang dijumpai di tempat lain seperti orkid liar dan periuk kera yang hidup subur tanpa gangguan.

Muzium Perhutanan ini di buka untuk para pengunjung bagi tujuan pendedahan terhadap perkembangan dan peranan hutan ke atas kehidupan manusia sejagat.

Rujukan
-------

Pautan luar
-----------

* Muzium Perhutanan Negeri Kedah]
**Kampung Carok Bakap** terletak di Parit Panjang, berdekatan Kuala Ketil, Baling, Kedah, Malaysia. Ia merupakan sebuah perkampungan Melayu - Siam kerana berhampiran dengan sempadan Thailand. Penduduknya mengusahakan sektor pertanian terutama sawah padi.

PAS Carok Bakap
---------------

PAS Cawangan Carok Bakap terletak di dalam kawasan Baling, Kedah. Sebelum penubuhan PAS cawangan ini, ahli-ahli bergiat di bawah cawangan PAS Parit Panjang. Cetusan gagasan penubuhan cawangan ini sendiri bermula dalam pertengahan tahun 1980-an. Penubuhan cawangan ini bertujuan memperbanyak keahlian dan cawangan dalam PAS kawasan Baling itu sendiri.

Usaha-usaha penubuhan ini dipepolori oleh beberapa orang kuat PAS kawasan sendiri. Antara nama tersohor ialah Ustaz Salleh Hj Ahmad yang merupakan AJK PAS kawasan Baling ketika itu dan beberapa nama peringkat cawangan Parit Panjang sendiri. Antaranya Allahyarham Ustaz Abd Razak Mahmud, Tuan Hj Said Ismail, Ahmad Dollah (Mat Ketua) dan lain-lain lagi.

Sebagai usaha pertama dalam usaha menarik penduduk setempat dengan perjuangan ini, majlis usrah telah diadakan. Usrah pertama dicatatkan diadakan di rumah Allahyarham Hj Yaakob Hj Ahmad yang dinakib[*Penjelasan diperlukan*] pertamanya oleh Ustaz Bakar Omar (Ust Bakar Belantik). Kehadiran peserta usrah pertama ini tidaklah sampai sepuluh orang namun usaha-usaha berterusan berjaya menyampaikan pesanan perjuangan PAS sehingga cawangan ini tertubuh dengan rasmi dan menjadi sebuah cawangan yang dihormati oleh rakan dan lawan.

PAS cawangan Carok Bakap dengan rasminya didaftarkan sebagai cawangan berdaftar mengikut Akta Pertubuhan pada tahun akhir 1989. Ketua Cawangan pertamanya ialah Yg. Bhg. Ust. Salleh Hj Ahmad, Setiausaha pertamanya ialah Allahyarham Ust Abd Razak Mahmud manakala Bendahari pertamanya ialah Yg Bhg Tuan Hj Said Ismail.

Beberapa tahun kemudian, atas daya usaha berterusan pemimpin ini, ramai yang menyertai PAS termasuklah beberapa orang kuat parti lawan. Dengan kemasukkan beramai-ramai mereka ini ke dalam PAS cawangan Carok Bakap, cawangan ini menjadi lebih mantap. Selepas itu, PAS berjaya pula membina markas PAS Caw Carok Bakap dalam masa yang singkat. PAS Cawangan juga beberapa kali dinobatkan sebagai Cawangan Terbaik Kawasan Baling walaupun usianya masih muda.
Muzium Perhutanan Melaka
**Muzium Perhutanan Negeri Melaka** terletak di bawah pentadbiran Jabatan Perhutanan Melaka. Ia terletak di bawah kuasa kerajaan negeri yang mengawal hasil hutan. 

Pada awal tahun 1974, satu cadangan mengenai penubuhan muzium terbuka Muzium Perhutanan Negeri Melaka telah diluluskan peruntukannya melalui Peruntukan Kementerian Kebudayaan, Kesenian dan Pelancongan. 

Pada tahun yang sama juga pihak UPEN telah meluluskan perlantikan juru perunding untuk melaksanakan projek ini dengan kerjasama UPEN dan Jabatan Perhutanan Negeri Melaka. Berikutan dengan itu, Pelan Konsep bangunan dan juga tata rajah bangunan telah disediakan oleh pihak juru perunding untuk tujuan pengeluaran tender.

Berikutan dengan itu, dokumen kontrak lengkap telah ditandatangani oleh pihak UPEN dengan pihak-pihak juru perunding kontrak pada bulan November 1994. Projek ini kemudiannya dilaksanakan dan keseluruhan pembinaan Muzium Terbuka ini telah siap pada tahun 1996. Program pengisian artifak muzium dimulakan pada tahun 1997 langkah demi langkah. Muzium Terbuka ini merangkumi Bangunan A hingga I.

Muzium Perhutanan ini di buka untuk para pengunjung bagi tujuan pendedahan terhadap perkembangan dan peranan hutan ke atas kehidupan manusia sejagat.

Rujukan
-------

 1. ↑  Muzium Perhutanan Negeri Melaka.